
**Budakörnyéki Önkormányzati Társulás**

**2092 Budakeszi, Fő utca 179.**



**Előterjesztés száma: …..-2016**

**NYÍLT ÜLÉSEN** tárgyalandó!

A határozati javaslat elfogadásához

**minősített többség** szükséges.

Meghívott személy(ek): -

Melléklet: Budakörnyéki Önkormányzati Társulás 2016. évi költségvetése

**ELŐTERJESZTÉS**

**a Budakörnyéki Önkormányzati Társulás**

**Társulási Tanácsa 2016.február 4-i ülésére**

**Tárgy: Döntés a Budakörnyéki Önkormányzati Társulás 2016. évi költségvetésének elfogadása**

**I. Határozati javaslat:**

**Budakörnyéki Önkormányzati Társulás Társulási Tanácsának ...... /2016 (... ...) BÖT határozata a Budakörnyéki Önkormányzati Társulás 2016. évi költségvetésének elfogadásáról**

Budakörnyéki Önkormányzati Társulás Társulási Tanácsa az államháztartásról szóló 2011. évi CXCV. törvény 26. § (1) bekezdése alapján a Budakörnyéki Önkormányzati Társulás Társulási Tanácsa 2015. évi költségvetését az alábbiak szerint állapítja meg:

**1.** A határozat hatálya kiterjed a Budakörnyéki Önkormányzati Társulásra, és az általa fenntartott HÍD Szociális és Gyermekjóléti Szolgálat költségvetési szervre.

**2.** A Budakörnyéki Önkormányzati Társulás Társulási Tanácsa 2016. évi költségvetésének tárgyévi kiadási főösszegét **168.162 ezer** forintban, tárgyévi bevételi főösszegét **168.162** forintban állapítja meg a 12. melléklet szerint, amely a halmozódás elkerülése végett nem tartalmazza az intézményfinanszírozás összegét, **148.089** ezer forintot.

**3.**  A Budakörnyéki Önkormányzati Társulás Társulási Tanácsa a 2. pontban megállapított bevételi főösszeg forrásonkénti megbontását az 1. melléklet szerint fogadja el. A Budakörnyéki Önkormányzati Társulás és az önállóan működő intézménye költségvetésének bevételeit az 1. melléklet szerint hagyja jóvá.

**4.** A Budakörnyéki Önkormányzati Társulás Társulási Tanácsa a 2. pontban megállapított kiadási főösszeg forrásonkénti megbontását a 5. melléklet szerint fogadja el. A Budakörnyéki Önkormányzati Társulás Társulási Tanácsa és az önállóan működő intézménye költségvetésének kiadásait az 5. melléklet szerint hagyja jóvá.

**5.** A Budakörnyéki Önkormányzati Társulás Társulási Tanácsa a 3. pontban megállapított bevételi főösszeg kiemelt előirányzatának részletezését a Budakörnyéki Önkormányzati Társulásra vonatkozóan a 2. melléklet, a HÍD Szociális és Gyermekjóléti Szolgálatra vonatkozóan a 3. melléklet szerint, a Budakörnyéki Közterület-felügyeletre vonatkozóan a 4. melléklet szerint fogadja el.

**6.** A Budakörnyéki Önkormányzati Társulás Társulási Tanácsa a 2. pontban megállapított kiadási főösszeg kiemelt előirányzatának részletezését a Budakörnyéki Önkormányzati Társulásra vonatkozóan az 6. melléklet, a HÍD Szociális és Gyermekjóléti Szolgálatra vonatkozóan a 7. melléklet, a Budakörnyéki Közterület-felügyeletre vonatkozóan a 8. melléklet szerint fogadja szerint fogadja el .

**7.** ABudakörnyéki Önkormányzati Társulás Társulási Tanácsa 2016. évi tartalékát 1.084 ezer forint összegben, a 9. melléklet szerint hagyja jóvá.

**8.** ABudakörnyéki Önkormányzati Társulás Társulási Tanácsa a 2016. évi működési célú bevételi és kiadási előirányzatokat mérlegszerűen a 14./A melléklet szerint fogadja el, 2015. évi felhalmozási célú bevételi és kiadási előirányzatokat mérlegszerűen a 14./B melléklet szerint fogadja el.

**9.** A Budakörnyéki Önkormányzati Társulás Társulási Tanácsa az önállóan működő intézménye engedélyezett létszámát a 13. melléklet szerint hagyja jóvá azzal, hogy a Közterület-felügyelet engedélyezett létszámából 1 fő akkor vehető fel, ha Közterület-felügyelet feladat-ellátási területi bővül.

**10.** A Budakörnyéki Önkormányzati Társulás Társulási Tanácsa a társulás 2016. évi kötelezettségeit a 10. mellékletben, a működési célú pénzeszköz átadásait államháztartáson kívülre a 11. mellékletben, közvetett támogatásait a 12. mellékletben, az Európai Uniós támogatással megvalósuló programok bevételeit, kiadásait a 15. mellékletben mutatja be.

**11**. A Budakörnyéki Önkormányzati Társulás Társulási Tanácsa bevételi előirányzat felhasználási ütemtervét a 16. melléklet, kiadási előirányzat felhasználási ütemtervét a 17. melléklet mutatja be.

**12.** A BudakörnyékiÖnkormányzati Társulás költségvetési szervénél közalkalmazotti jogviszonyban állók részére illetményelőleg adható. A Budakörnyéki Önkormányzati Társulás Társulási Tanácsa 200 ezer Ft felhasználását engedélyezi illetményelőleg céljára.

**13.** A Budakörnyéki Önkormányzati Társulás Társulási Tanácsa meghatározza, hogy az év közben engedélyezett központi pótelőirányzatok felosztásáról a Budakörnyéki Önkormányzati Társulás Társulási Tanácsa dönt a tanács elnökének előterjesztésében.

**14.** A Budakörnyéki Önkormányzati Társulás Társulási Tanácsa az önállóan működő költségvetési szerve esetében a kiemelt előirányzatokon belül az átcsoportosítás jogát az intézményvezetőre ruházza át, a kiemelt előirányzatok közötti átcsoportosítás jogát magának tartja fenn.

**15.** ABudakörnyéki Önkormányzati Társulás Társulási Tanácsa az elnök előterjesztésére a költségvetési határozatát szükség szerint módosítja.

**16.** A Budakörnyéki Önkormányzati Társulás Társulási Tanácsa meghatározza, hogy a társulási szintű költségvetés végrehajtásáért az elnök, a könyvvezetéssel kapcsolatos feladatok ellátásáért a Budakeszi Polgármesteri Hivatal jegyzője, mint a társulás munkaszervezetét ellátó vezető a felelős. A költségvetési szerv éves költségvetésének végrehajtásáért, a takarékosság érvényesítéséért, a bevételek növeléséért, az alapfeladatok sérelme nélkül a költségvetési szerv vezetője a felelős.

**17.** A BÖT költségvetési szerve kizárólag a Budakörnyéki Önkormányzati Társulás Társulási Tanácsának előzetes jóváhagyásával nyújthat be szakmai pályázatokat.

**18.** A Budakörnyéki Önkormányzati Társulás Társulási Tanácsa meghatározza, hogy költségvetési szerve éven túli fejlesztési kötelezettséget csak a Társulási Tanács előzetes jóváhagyásával vállalhat.

**19.**  A hitel, kölcsön felvétele és törlesztése értékhatárra tekintet nélkül a Budakörnyéki Önkormányzati Társulás Társulási Tanács hatásköre.

**20.** Az általános tartalék keret felhasználásának jogát a Budakörnyéki Önkormányzati Társulás Társulási Tanácsa nem ruházza át.

**21.** ABudakörnyéki Önkormányzati Társulás intézményénél foglalkoztatottak cafetéria kerete 2016. évben 6 ezer Ft/álláshely/hó.

**22.** A Budakörnyéki Önkormányzati Társulás Társulási Tanácsa felhatalmazza a Társulás elnökét a Budakörnyéki Önkormányzati Társulás költségvetésében előírt bevételek beszedésére, kiadások teljesítésére, azzal, hogy a bevételek beszedése kötelezettségként jelenik meg, míg a kiadási előirányzatok felhasználásának jogosultsága nem jár felhasználási kötelezettséggel, tehát a kiadási előirányzatok a maximálisan felhasználható előirányzatokat jelentik.

**23.** A Budakörnyéki Önkormányzati Társulás Társulási Tanácsának jelen költségvetési határozata az elfogadása napján lép hatályba, rendelkezéseit 2016. január 1. napjától kell alkalmazni.

Felelős: dr.Csutoráné dr.Győri Ottilia elnök

Határidő: azonnal

**II. Határozati javaslat:**

**Budakörnyéki Önkormányzati Társulás Társulási Tanácsának ...... /2016 (...) BÖT határozata a Budakörnyéki Önkormányzati Társulás 2016. évi tartalékának felhasználásáról.**

ABudakörnyéki Önkormányzati Társulás Társulási Tanácsa 2016. évi tartalékát 1.084 ezer Ft összegben fejlesztési célokra kívánja fordítani.

Felelős: dr.Csutoráné dr.Győri Ottilia elnök

Határidő: azonnal

Budakeszi,2016. február „…”

dr. Csutoráné dr. Győri Ottilia s.k.

elnök

**Indoklás**

**Tisztelt Társulási Tanács!**

A BÖT 2016. évi költségvetését a Magyarország 2016. évi központi költségvetéséről szóló 2015. évi C. törvény figyelembevételével készítettük elő.

A költségvetés tervezésekor figyelembe vettük:

- az államháztartásról szóló 2011. évi CXCV. törvény (továbbiakban: Áht.) 4-6. §-át, amelyben a költségvetési bevételek és kiadások, valamint a kiemelt költségvetési kiadások és bevételek kerülnek meghatározásra,

- az Áht. végrehajtására kiadott 368/2011. (XII. 31.) Kormányrendelet - a továbbiakban Ávr. - 2. §-át, amely a kiemelt bevételi előirányzatokat tartalmazza,

- az Áht. 23-24. §-a és az Ávr. 24-28. §-át, amely a költségvetési rendelet tartalmára vonatkozó előírásokat határozza meg.

A BÖT 2016. évi költségvetésének bevételi főösszege **168.162 ezer** forint, kiadási főösszege **168.162 ezer** forint, amely a halmozódás elkerülése végett nem tartalmazza az intézményfinanszírozás összegét, **148.089** ezer forintot.

**Bevételek:**

A BÖT bevétele a működési célra átvett pénzeszköz, mely a társult önkormányzatok lakosságszám után fizetett hozzájárulása. A tervezett összeg a 2016. évre **250 Ft**/év/lakos.

A HÍD Szociális és Gyermekjóléti Szolgálat 2016. évi tervezett bevételi főösszege 120.882 ezer Ft, ebből állami támogatás 58.634 ezer Ft, kiadási főösszege 120.882 ezer Ft.

A Budakörnyéki Közterület-felügyelet 2016. évi bevételi és kiadási főösszege 33.787 ezer Ft.

**Kiadások:**

A BÖT 2016. évi tervezett dologi kiadásai a következők: irodaszer, CT-ECOSTAT könyvelő program, bank költség és egyéb költségek összesen 622 ezer Ft.

A BÖT 2016. évi költségvetésébe betervezésre került a szociális szolgáltatási koncepció kidolgozása bruttó 1.200 ezer Ft, a BÖT működésének belső ellenőrzésének ellátása bruttó 400 eFt összegben. Ezeken felül bruttó 1.524 ezer Ft került tervezésre a BÖT kommunikációs kiadásaira.

A BÖT munkaszervezete a Budakeszi Polgármesteri Hivatalban működik. A munkaszervezet hatékonyabb működtetése érdekében indokolt egy fő munkavállalóként történő felvétele Ennek költségeivel csökkentésre került a Budakeszi Polgármesteri Hivatal részére átadandó pénzeszköz, mely ennek alapján az alábbiakat tartalmazza: 0,5 fő teljes állású köztisztviselő bérét és járulékait 2016. évre, illetve dologi kiadásokra (telefon, fénymásolás, internet, posta ktg, kiküldetés) havi átalányjelleggel havi 80 ezer Ft-ot.

Tartalékba kerül 1.084 ezer Ft.

A HÍD Szociális és Gyermekjóléti Szolgálat kiadásai jelentősen megnőttek a 2015. év végi feladat bővülés miatt. Kiemelt előirányzatonként a következők: személyi kiadások: 67.145 ezer Ft, munkaadót terhelő járulékok és szociális hozzájárulási adó: 16.259 ezer Fb, dologi kiadások: 34.216 ezer Ft, ellátottak pénzbeli juttatása (krízis segély) 1.040 ezer Ft.

A HÍD Szociális és Gyermekjóléti Szolgálat önként vállalt feladata a jelzőrendszeres házi segítségnyújtás.

A HÍD esetében a Szociális és Gyermekjóléti Központ hiányának finanszírozása érdekében az egyes tag önkormányzatoktól az alábbi hozzájárulásokat terveztük be:

|  |  |
| --- | --- |
| Biatorbágy | 4 252 155 Ft |
| Budajenő | 620 821 Ft |
| Budakeszi | 4 617 187 Ft |
| Herceghalom | 777 025 Ft |
| Nagykovácsi | 2 416 338 Ft |
| Páty | 2 356 387 Ft |
| Perbál | 676 108 Ft |
| Remeteszőlős | 268 445 Ft |
| Telki | 1 285 938 Ft |
| Tök | 429 312 Ft |

A Budakörnyéki Közterület-felügyelet kiadásai kiemelt előirányzatonként a következők: személyi kiadások: 19.335 ezer Ft, munkaadót terhelő járulékok és szociális hozzájárulási adó: 5.285 ezer Ft, dologi kiadások: 9.167 ezer Ft.

Fentiek alapján kérem az alábbi határozati javaslatok elfogadását.

Budakeszi, 2016. január „…”

dr. Csutoráné dr. Győri Ottilia s.k.

elnök